Drie sterf in Vereeniging-ongelukArgieffoto Werner Vermaak, woordvoerder van ER24, het gesê die ongeluk het op die Ou Vereeniging/Potchefstroom-pad plaasgevind. Volgens Vermaak was die motor onder die vragmotor vasgekeer. Die drie mans in die motor is op die toneel dood verklaar. Die bestuurder van die vragmotor is nie beseer nie. Die oorsaak van die ongeluk word ondersoek.